DTAC ผนึก PTG ขยายฐานลูกค้า แจกซิมเติมเงินสมาชิก MAX Card กว่า 14 ล้านราย
DTAC ผนึก PTG ขยายฐานลูกค้า แจกซิมเติมเงินสมาชิก MAX Card กว่า 14 ล้านราย
DTAC ผนึก PTG ขยายฐานลูกค้า แจกซิมเติมเงินสมาชิก MAX Card กว่า 14 ล้านราย
29 ก.ย. 2563

บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC เปิดมิติช่องทางการเข้าถึงผู้ใช้บริการรูปแบบใหม่เพิ่มฐานลูกค้าเติมเงินร่วมมือกับพันธมิตร คือ บริษัท พีทีจี เอ็นเนอยี จำกัด (มหาชน) หรือ PTG ผู้ให้บริการสถานีน้ำมันพีที ในการกระจายซิมเติมเงินจากดีแทคให้เข้าถึงสมาชิกบัตรพีที แมกซ์ (PT MAX Card) ที่มีมากกว่า 14 ล้านราย ให้แลกรับฟรี “ซิมเติมสุข”ซิมดีแทคเติมเงินได้เข้ามาลองมีประสบการณ์ใช้งานในโครงข่ายดีแทค พร้อมรับสิทธิพิเศษมากมายจากดีแทค รีวอร์ด ได้ที่สถานีบริการน้ำมันพีทีทุกเส้นทางทั่วไทย
โดย แคมเปญมอบสิทธิพิเศษในครั้งนี้จะทำให้ดีแทคได้เข้าถึงกลุ่มลูกค้าใหม่ที่มีความหลากหลายผ่านสถานีบริการน้ำมันพีทีที่มีกระจายอยู่ทั่วประเทศ โดยชวนให้กลุ่มสมาชิก PT MAX Card ได้ทดลองใช้ซิม และได้สัมผัสประสบการณ์การใช้งานในโครงข่ายดีแทค รวมถึงเพลิดเพลินกับสิทธิประโยชน์ต่างๆมากมาย โดยสมาชิก PT MAX Card ที่เติมน้ำมันทุกชนิด ใช้เพียง 1 คะแนน แลกรับฟรี “ซิมเติมสุข”ที่ให้เน็ตฟรีสูงสุด 52 GB และโบนัสเติมเงินเท่าตัว สูงสุด 200 บาท ได้โทรฟรีเบอร์ดีแทค 20 นาที พร้อมรับสิทธิพิเศษจากดีแทค รีวอร์ด สมาชิก PT MAX Card สามารถแลกรับสิทธิได้ที่ สถานีบริการน้ำมันพีที 725 สาขาที่ร่วมรายการ ทั่วประเทศ ตั้งแต่วันที่ 20 ก.ย. – 30 พ.ย. 2563
สำหรับการลงทะเบียนซิม ลูกค้าสามารถลงทะเบียนซิมได้ด้วยตนเองง่ายๆผ่าน QR code บนปกซิมหรือบนคู่มือการใช้บริการที่แนบอยู่ด้านในปกซิม
ด้าน นายชารัด เมห์โรทรา ประธานเจ้าหน้าที่บริหาร  DTAC กล่าวว่า ความร่วมมือระหว่างดีแทคกับ PTG ที่ไม่ได้อยู่ในกลุ่มธุรกิจเดียวกัน เป็นการยกระดับการเข้าถึงลูกค้ากลุ่มเป้าหมายผ่านช่องทางใหม่ เพื่อมอบประโยชน์สูงสุดและตอบสนองการใช้บริการในชีวิตประจำวัน เป็นการเข้าถึงผู้ใช้บริการกลุ่มใหม่ ที่อยากชวนให้เข้ามามีประสบการณ์การใช้งานในโครงข่ายดีแทคจากซิมเติมเงินที่ให้มากกว่าแค่ซิมเติมเงิน แต่เติมชีวิตให้ไปต่อได้ ด้วย 3 สิ่งดีๆคือ สัญญาณดี ราคาดี และ บริการใจดี
ทั้งนี้ นายพิทักษ์ รัชกิจประการ ประธานเจ้าหน้าที่บริหารและกรรมการผู้จัดการใหญ่ PTG กล่าวว่า ด้วยสถานีบริการที่มีครอบคลุมทั่วประเทศไทยและสมาชิก PT MAX Card ที่มีจำนวนเพิ่มขึ้นอย่างต่อเนื่อง PTG พร้อมสรรหาและมอบสิทธิพิเศษใหม่ ๆ ให้แก่สมาชิก ผ่านการร่วมมือกับพันธมิตรที่หลากหลายมากยิ่งขึ้นเพื่อให้สมาชิกได้รับสิทธิประโยชน์อย่างสูงสุด ซึ่งการร่วมมือกับดีแทคเพื่อกระจายซิมเติมเงินผ่านสถานีบริการน้ำมันพีทีทั่วประเทศ ทำให้กลุ่มผู้ใช้บริการสามารถเข้าถึงสิทธิพิเศษนี้ และสิทธิพิเศษจากดีแทค รีวอร์ดอีกมากมายได้อย่างทั่วถึง และสามารถตอบโจทย์ความต้องการและสร้างความพึงพอใจให้แก่สมาชิกผู้ถือ PT MAX Card ได้มากยิ่งขึ้น นับเป็นอีกก้าวในการพัฒนาเครือข่ายธุรกิจให้เข้มแข็งยิ่งขึ้น
 
 
 